钦定古今图书集成/明伦汇编/氏族典/第440卷 > 贾三近
## 钦定古今图书集成/明伦汇编/氏族典/第440卷 > 贾三近

按《明外史贾三近传》：“三近字德修，峄县人。隆庆二年
进士，选庶吉士，授吏科给事中，迁左给事中。勘事贵
州，中道罢遣，遂请告归。神宗嗣位，起户科给事中，擢
太常少卿，再迁南京光禄卿。请假归。十二年，召掌光
禄。其秋，拜右佥都御史，巡抚保定。畿辅大饥，赈贷有
方，以亲老归养，起兵部右侍郎，寻卒。”